Stiven Siqal

Stiven Siqal (, , 10 aprel 1952) – ABŞ aktyoru, rejissoru, prodüseri, bəstəkarı, şerifi, ssenaristi və döyüş ustasıdır.

 Həyatı 
Stiven Frederik Siqal 10 aprel 1952-ci ildə Miçiqan ştatının Lensinq şəhərində əslən yəhudi olan riyaziyyat müəllimi Semuel Stiven Siqal (1928–1991) və əslən irland olan xəstəxana işçisi Patrisiya Siqalın (1930–2003) ailəsində doğulmuşdur. Siqalın atasının yəhudi və anasının irland əsilli olması ziddiyətlidir. Siqalın sözlərinə görə, uşaqlıq illərində ona babasının monqol olması haqda deyirdilər. Babası (Nathan Siegelman, 1892–1973) və nənəsi (Dora Goldstein, 1894–1989) Amerikaya Sankt-Peterburqdan köçmüş yəhudilərdən idi və onların soyadları "Siegelman" ifadəsindən "Seagal" ifadəsinə kimi dəyişilmişdir.Nathan and Dora Siegelman (Seagal) on Ancestry.com : Бабушка и дедушка по отцовской линии жили в Провиденсе на Род-Айленде. Ailədə Siqal 4 uşaqdan ikincisi idi. Onun yaşca böyük bacısı və ondan yaşca kiçik olan iki bacısı vardır. 1957-ci ildə ailəsi Kaliforniya ştatının Los-Anceles şəhərinə yaxın "Orinc ətrafı" ərazisinə daxil olan Fullerton şəhərinə köçmüşdür. Siqal 7 yaşından başlayaraq karate, 15 yaşından isə aykido ilə məşğul olmağa başlayır. Siqalın ilk müəllimi "Orinc ətrafı" ərazisində aykido məktəbi açan və "Şixan" vəzifəsində müəllimlik edən Kösi İsisakinin rəhbərliyi altında aykidonu öyrənməyə başlayır. Həmin müddətdə isə aykido sənəti ABŞ-də az tanınan döyüş sənətlərindən biri olur. 1971-ci ildə Siqal Fullerton kollecini bitirdikən sonra bu döyüş sənətinin sirlərinə yiyələnmək üçün Yaponiyaya köçür və Koiçi Toxeyanın rəhbərliyi altında məşğul olmağa başlayır. 1974-cü ilin yay ayında Koiçidən aykido üzrə 1-ci dan dərəcəli qara kəmərə layiq görülür və "Şodan" vəzifəsinə sahib olur. Stiven Siqal 1975-ci ildə Yaponiyanın Cüso rayonunda yerləşən Osaka şəhərində "Tenşin" () adlı aykido məktəbi açır. Bununla Siqal Yaponiyada şəxsi aykido məktəbinə rəhbərlik edən ilk ABŞ-li olur. Məktəbinin və ya dodzesinin adı olan "Tenşin Buqey Qakuen" ifadəsi yaponcadan "Milli döyüş sənətlərinin məktəbi "Səmavi ruh"" mənasını verir. Ardınca Siqal aykido üzrə bir çox müəllimlərin rəhbərliyi altında məşq etmişdir. Onun müəllimlərindən biri aykido döyüş növünün əsasını yaradan Morihey Ueşibanın tələbələrindən biri olan və 10-dan dərəcəli qara kəmərə sahib olan Seyseki Abe olmuşdu. Siqal ilk məktəbinin açılışdan bir müddət sonra 1983-cü ildə məktəbini Los-Ancelesə köçürür və burada müəllimlik etməyə başlayır. 1988-ci ildən başlayaraq filmlərə çəkilməyə başlayır və ilk filmdən məşhurlaşır. Siqal ardınca 5-ci dan, 6-cı dan dərəcələrinə layiq görülür və nəhayət, 7-ci dan dərəcəni qazandıqdan sonra məktəbində "Şixan" vəzifəsində müəllimlik edir.

 Şəxsi həyatı 
Stiven Siqal bir neçə dəfə evli olub. İlk həyat yoldaşı Miyako Fucitani ilə 1975-ci evlənmiş, bir müddət keçdikdən sonra Kentaro Siqal və Ayako Fucitani adlı övladları dünyaya gəlmişdir. Stiven boşandıqdan sonra 1984-cü ildə televiziya seriallarında iştirak edən italyan əsilli Edrienn La Russa adlı aktrisa ilə ailə həyatı qurur və 1987-ci ildə Edrienndən boşanır. Stiven ABŞ aktrisası Kerri LeBrok ilə 1987–1996-cı illər ərzində ailə həyatı qurmuş və ondan Annaliza, Dominik və Arissa adlı övladı doğulmuşdur.Kelly LeBrock  New York Times 1996-cı ildə üçüncü evlilikdən olan uşaqların dayəsi Arissa Vulf ilə evlənir və ondan Savanna adlı qız övladı övladı olur. Siqal təkrar boşandıqdan sonra monqol rəqsçisi Erdenetuy Batsux ilə ailə həyatı qurur və ondan Kunzanq adlı oğlu dünyaya gəlir.

 Mükafat 
 Stiven Siqal "Ən pis aktyor" kateqoriyasına görə "Ölümcül təhlükə" (1994), "Məhv etmə qərarı" (1996), "Cinayət dünyasından yanğın" (1997), "Nə sağ, nə də ölü" (2003) filmlərində Qızıl Moruq Mükafatına layiq görülmüşdür.
 1999-cu ildə Stiven Siqal "PETA Humanitar Mükafatına" layiq görülüb.

 Filmoqrafiya 
 Film  Adı  Orijinal adı  Rol1988  Qanundan yüksəkdə  Above The Law  Niko1990  Öldürmək çətindir  Hard to Kill  Meyson Storm1990  Ölmək üçün təyinat  Marked For Death  Con Hetmer1991  Ədalət mühakiməsi üçün  Out for Justice  Detektiv Cino Felino1992  Mühasirədə  Under Siege  Keysi Raybek1994  Ölümcül təhlükə  On Deadly Ground 1994  Mühasirədə 2: Qaranlıq territoriya  Under Siege 2: Dark Territory 1996  Məhv etmə qərarı  Executive Decision 1996  Parıltı adamı  The Glimmer Man 1997  Cinayət dünyasından yanğın  Fire Down Below 1998  Mənim nəhəngim  My Giant  öz rolunu ifa edir1998  Patriot  The Patriot 2001  Çıxış yaraları  Exit Wounds 2002  Nə sağ, nə də ölü  Half Past Dead 2003  Qisas naminə  Out for a Kill 2003  Əcnəbi  The Foreigner 2003  Vəhşi ovu  Belly of the Beast 2004  Günəşin altında  Into The Sun 2005  Bu gün sən öləcəksən  Today You Die 2006  Keçmişin kölgəsi  Shadow Man 2008  Sonuncu gecə  Against the Dark 2009  Ruslan  Driven to Kill  Ruslan2010  Maçete  Machete 

 Diskoqrafiya 
 İl  Albom2005  Songs from the Crystal Cave2006  Mojo Priest

 Maraqlı faktlar 
 Stiven Siqal vegetariandır.
 Siqal şerif köməkçisidir və şəxsi barlara sahibdir.
 Buddizm dininə bağlıdır.
 Siqalın boyu 193-sm-dir.

 İstinadlar 

 Xarici keçidllər 

 Rəsmi sayt


Kateqoriya:ABŞ aktyorları
Kateqoriya:Yaponiyadakı ABŞ qürbətçiləri
Kateqoriya:ABŞ buddistləri
Kateqoriya:İrlandəsilli amerikalılar
Kateqoriya:ABŞ ssenaristləri
Kateqoriya:Rusiya yəhudiləri
Kateqoriya:Yəhudi əsilli amerikalılar
Kateqoriya:ABŞ film prodüserləri
Kateqoriya:ABŞ film rejissorları